আগামী ২০মার্চ রোববার বিশেষ আদালতে মামলার দিন পুনঃ ধার্য করা হয়েছে।  মামলার প্রসিকিউটর ৩৯ব্যাটালিয়ন বর্ডার গার্ড-বিজিবির অধিনায়ক লেঃ কর্ণেল আবু বকর আবু বিশেষ আদালতে বিচারাধীন মামলার ধার্য দিন পিছিয়ে যাওয়ার কথা স্বীকার করে জানান, বিশেষ আদালতের প্রধান বিচারক বিজিবির রাজশাহী সেক্টর কমান্ডার কর্ণেল মোঃ ইয়াহিয়া আজম খান সীমান্ত সমস্যা নিয়ে ভারতীয় সীমান্তরী বিএসএফের সাথে বৈঠকে ব্যস্ত থাকায় আদালতের কার্যক্রম পেছানো হয়েছে। তিনি জানান, আগামী ২০মার্চ রোববার বিশেষ আদালতে মামলার দিন পুনঃ ধার্য্য করা হয়েছে এবং ওইদিন আদালতে মামলার চার্জ শুনানী অনুষ্ঠিত হবে। উল্লেখ্য, ২০০৯ সালের ২৫  ফেব্রয়ারী পিলখানায় তৎকালীন বিডিআর (বর্তমান বিজিবি) বিদ্রোহের ঘটনার পর ২৬ফেব্রয়ারী কতিপয় বিজিবি সদস্য চাঁপাইনবাবগঞ্জ ৩৯রাইফেল ব্যাটালিয়ন সদর দপ্তরের অস্ত্রাগার লুটসহ গুলিবর্ষন করে ত্রাস সৃষ্টি করে এবং ব্যাটালিয়নের সামনের রাস্তা অবরোধ করে মানুষসহ সকল প্রকার যানবাহন চলাচল বন্ধ করে দেয়। এসময় বিডিআরের মিস ফায়ারে নজরুল ইসলাম (৪৫) নামের এক সিপাহী পেটে গুলিবিদ্ধ হয়। এঘটনার অভিযোগে পুলিশ বাদী হয়ে গত ২০০৯ সালের ১৮মে চাঁপাইনবাবগঞ্জ সদর থানায় মামলা দায়ের করার পর পুলিশ, রu200c্যাব ও সেনাবাহিনী ৩৯রাইফেল ব্যাটালিয়ন সদর দপ্তরে  যৌথ অভিযান চালিয়ে ২৯জন এবং ৩০ অক্টোবর আরও ৪জন বিজিবি সদস্যকে গ্রেফতার করা হয়। গ্রেফতারকৃত ৩৩ বিডিআর সদস্যের মধ্যে ২১জনের বিচার বিডিআর আইনে এবং ২৯ জনের বিচার রাষ্ট্রদ্রোহীতার অভিযোগে চাঁপাইনবাবগঞ্জ জেলা ও দায়রা জজ আদালতে পৃথকভাবে অনুষ্ঠিত হবে।